ઇસ્લામિક બેંકો વ્યાજ લેતી નથી અને આપતી પણ નથી, તો કેવી રીતે ચાલે છે સમગ્ર વહીવટ જાણો સંપૂર્ણ વિગત - SATYA DAY
ઇસ્લામિક બેંકો વ્યાજ લેતી નથી અને આપતી પણ નથી, તો કેવી રીતે ચાલે છે સમગ્ર વહીવટ જાણો સંપૂર્ણ વિગત
નવી દિલ્હી: ઇસ્લામમાં વ્યાજની લેતી-દેતી પર સંપૂર્ણપણે પ્રતિબંધ છે. જેને લઈને જ કામ કરતી ઇસ્લામિક બેંક પણ ગ્રાહકોને વ્યાજ આપતી નથી અને તેમની પાસેથી લેતી પણ નથી. ઇસ્લામના શરિયત કાયદાઓ મુજબ, તે સૂદખોરી એટલે કે વ્યાજ અથવા પૈસાની લેન-દેનને હરામ ગણવામાં આવે છે. આ શરિયત કાયદા અનુસાર ઈસ્લામી બેંકોની સ્થપના કરવામાં આવે છે.
બેંક નફો ભેટ સ્વરૂપે આપે છે
બેંક ગ્રાહકો દ્વારા જમા કરવામાં આવેલા પૈસા પર કોઈપણ પ્રકારનું વ્યાજ આપતી નથી પરંતુ બેંક ગ્રાહકોના જમા પૈસા પર નફો કરે ત્યારે તેનો કેટલોક ભાગ ગ્રાહકોને ભેટના સ્વરૂપે આપે છે.
બેંકનો ફાયદો અને ખોટનો હિસ્સો ગ્રાહકોને પણ
બેંકને અન્ય માર્ગે જે પણ ફાયદો થાય તેને ગ્રાહકોમાં ભેટ સ્વરૂપે વહેંચી દેવામાં આવે છે અને બેંકોના અન્ય ખર્ચ પુરા કરવામાં આવે છે. આ સાથે જ બેંક ને કોઈપણ કારણોસર નુકસાન થાય તો ગ્રાહકોને બોજ પણ સહન કરવો પડે છે.
ઇસ્લામિક બેંકનો ઉપયોગ
ઇસ્લામિક બેંક તેને ત્યાં જમા પૈસામાંથી જમીન, દુકાન વગેરે ખરીદે છે અને અન્ય ખરીદદારને વેચી દે છે. તે માટે તે ખરીદદારને સરળ હપ્તામાં ચુકવણીની તક પણ આપે છે.
ભારતમાં ઇસ્લામિક બેંક
ભારતની સૌપ્રથમ ઇસ્લામિક બેંક કોચીમાં ખોલવામાં આવી હતી, જે રાજ્યના અર્થતંત્રમાં આશરે 11 ટકા હિસ્સો ધરાવે છે. સ્ટાન્ડર્ડ ચાર્ટર્ડ અને હોંગ કોંગ એન્ડ શંઘાઇ બેંકિંગ કોર્પોરેશન પણ ઇસ્લામિક બેંકિંગનો ઉપયોગ કરે છે.